title: Eromenos
text: An eromenos (ἐρώμενος e gregach, "eromenoi" el liester) a oa ur c'hrennard a oa serc'heg ur gwaz a veze graet an anv erastes (ἐραστής) anezhañ, en Aten, en Hellaz kozh.
  
  An anv
  Kemm a rae ar ger hervez ar "polis" (ar gêr). En Aten e veze graet paidika eus an eromenos ivez. E Sparta e oa aites (selaouer). E Kreta e oa kleinos (klodus) ar grennarded, ha p'o deveze kemeret perzh en un emgann gant o serc'heg e oant parastathenes (unan a zo e-kichen).
  
  Oad
  
  Eromenos e c'halle ur c'hrennard bout adalek ma teue e-maez eus karter ar merc'hed, ar gynaikeia, evit mont d'ar palaistra, ma veze roet dezhañ stummadur a gorf hag a spered.
  
  Ur statud kevredigezhel anavezet e oa eta, met ne dalveze nemet e metoù an noblañsed, ar varc'hegeion pe Koureted, ha ne oa ket en holl renkadoù ar gevredigezh. 
  
  Pa deue barv war elgezh ar c'hrennard e oa echu dezhañ bout eromenos.
  
  sevenadur Hellaz kozh
  
  en:Pederasty in ancient Greece#Terminology